recursal/SuperWikiNEXT-32B huggingface dataset:
**Matthew Rhys Holland** (født 11. april 1974 i Bury) er en engelskfødt irsk tidligere fotballspiller som er mest kjent fra sine to perioder på midtbanen hos de engelske klubbene Ipswich Town og Charlton Athletic. Holland fikk også 49 landskamper for Irlands herrelandslag i fotball i perioden 1999 til 2006 og var blant annet med i troppen til VM i fotball 2002.

Spillerkarriere
---------------

Holland startet sin karriere i 1992 hos West Ham United, men klarte ikke å slippe til på førstelaget gjennom sine tre år i klubben. I januar 1995 dro han derfor nedover i seriesystemet til sørkyst-klubben Bournemouth, hvor han fikk over 100 seriekamper og 18 scoringer i tillegg til å inneha kapteinsbindet. Sommeren 1997 meldte han overgang til Ipswich Town på en overgangssum verdt 800 000 pund.

Hos Ipswich ble han også utnevnt til lagkaptein og ledet klubben mot opprykk til Premier League i 2000. Ved hans første sesong i den øverste divisjonen ledet han klubben til en respektabel femteplass, noe som gav en plass i UEFA-cupen. Sesongen etter endte med nedrykk for Ipswich, men Holland fortsatte i klubben og spilte 258 seriekamper i løpet av sin periode.

Etter at Ipswich ikke klarte å rykke opp igjen i 2003 dro Holland videre tilbake til Premier League og klubben Charlton Athletic på en overgang verdt opprinnelig 750 000 pund. Også i Charlton Athletic ble han tildelt kapteinsbindet, men her allerede i sin første sesong for klubben. Holland spilte over 190 seriekamper frem til 2009, da han la opp som aktiv fotballspiller. I tiden etter at han la opp har Holland fungert som ekspertkommentator for både BBC, ESPN, Sky Sports og RTÉ.

Landslagskarriere
-----------------

Holland fikk sin debut for Irland i 1999. Han ble tatt ut i troppen til VM i fotball 2002 av landslagstrener Mick McCarthy, hvor han spilte samtlige av Irlands kamper, og scoret Irlands første mål i den innledende kampen mot Kamerun. Etter at Irland ikke lyktes med å kvalifisere seg til VM i fotball 2002 la han opp som landslagsspiller, og endte ved det opp med 49 landskamper og fem mål.

Eksterne lenker
---------------

* (en) Matt Holland – FIFA Rediger på Wikidata

* (en) Matt Holland – Transfermarkt Rediger på Wikidata

* (en) Matt Holland – national-football-teams.com Rediger på Wikidata

* (en) Matt Holland – WorldFootball.net Rediger på Wikidata

* (en) Matt Holland – Soccerbase.com Rediger på Wikidata

* (en) Matt Holland – FootballDatabase.eu Rediger på Wikidata

* (en) Matt Holland – EU-Football.info Rediger på Wikidata

* (en) Matt Holland – FBref Rediger på Wikidata

| * v
* d
* r
Irlands tropp – VM i fotball 2002 |
| --- |
| 
* 1 Given
* 2 Finnan
* 3 Harte
* 4 Cunningham
* 5 Staunton
* 6 Roy Keane
* 7 McAteer
* 8 Holland
* 9 Duff
* 10 Robbie Keane
* 11 Kilbane
* 12 Kinsella
* 13 Connolly
* 14 Breen
* 15 Dunne
* 16 Kiely
* 17 Quinn
* 18 G. Kelly
* 19 Morrison
* 20 O'Brien
* 21 Reid
* 22 Carsley
* 23 A. Kelly
* Landslagstrener: McCarthy

 | Det irske flagget |

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Elias av Cortona**, egentlig **Elias Bombarone** (født omkring 1180 i Cortona eller Assisi, død 22. april 1253 i Cortona) var en italiensk fransiskanermunk.

Elias av Cortona ble tidlig en av Frans av Assisis disipler, og virket med fremgang i det av Frans startede misjonsarbeide i Syria. Han var ordensvikar 1221-1227 og ordensgeneral 1232-1239. Elias av Cortona fulgte den av kardinal Ugolino innledede utviklingen i retning mot fastere ordensformer, mildnet askese (særskilt angående fattigdomsløftet), studievirksomhet innen ordenen med mer. Dette førte til konflikter med den strengere rektning innen fransiskanerordenen, de såkalte observantene, og førte til Elias av Cortonas fall i 1239. 

Han tok da sin tilflukt hos keiser Fredrik II, ble bannlyst av kirken og utstøtt av ordenen. Ved sin død gjorde han avbikt og mottok kirkens sakrament. Elias av Cortona lot oppføre den praktfulle gravkirken, Basilica di San Francesco, over Frans i Assisi, og det er fra ham som det eldste vitnesbyrd om Frans' stigmatisering stammer.

Kilder
------

* *Svensk uppslagsbok*. Malmö 1931.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** SUDOC **·** ULAN **·** NKC **·** ICCU
 |
**Nils Johansen Hestnes** (født 8. mars 1860 i Valsøyfjord, død 27. september 1948 samme sted) var en norsk gårdbruker og politiker for Venstre.

Hestnes gikk i 1878–79 på Nordmøre amtsskole. Han tok over farsgården Hestnes i 1885. I 1890–94 var han medlem av skolestyret i Aure, og fra 1894 til 1900 satt han i herredsstyret i den utskilte Valsøyfjord kommune. Han satt også i herredsstyret fra 1917 til 1928, da i vervet som ordfører. Han var også formann i fylkestinget 1920–28. I tillegg til dette hadde han tallrike verv i kommunen og fylket og i landbruksorganisasjonene.

Han representerte Romsdals amt på Stortinget 1901–03 og 1904–06. Deretter representerte han Nordre Nordmør krets i dette amtet i tre valgperioder fra 1907 til 1915. Han var heile tida medlem av landbrukskomiteen, nestformann 1913–15. Hestnes blei også valgt til Stortinget 1916–18, men han møtte bare fram til 19. januar 1916. Valget blei da forkasta, og vararepresentanten rykka opp til fast plass.

Hestnes blei tildelt 7. juni-medaljen og Kong Haakon VIIIs jubileumsmedalje.

Han var bror av stortingsrepresentanten Jonas Hestnes.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 311[Hentet fra Wikidata]
2. ↑   Stortinget og statsraadet: 1814–1914. B. 1 D. 1 : Biografier A-K, side(r) 373[Hentet fra Wikidata]
3. ↑   Stortinget og statsrådet : 1915–1945. B. 1 : Biografier, side(r) 312[Hentet fra Wikidata]
4. 1 2 3 4 5  Vilhelm Haffner: *Stortinget og statsrådet 1915–1945*, bind 1, Oslo 1949, side 311–312.

Eksterne lenker
---------------

* (no) Nils Johansen Hestnes hos Norsk senter for forskningsdata politikerarkiv (nedlagt) Rediger på Wikidata
**Nils Jøran Riedl** (født 16. desember 1965 i Bodø) er en norsk teolog og billedkunstner. Han er kjent gjennom media for sitt engasjement for homofiles rettigheter i Den norske kirke. 

Riedl er cand.philol. fra Universitetet i Trondheim (1992) med ekvivalering til *cand.theol* fra Universitetet i Oslo (UiO) (1993). 

Han ble ordinert til prest i Den norske kirke av biskop Gunnar Stålsett 20. desember 2001, til tjeneste ved Det praktisk-teologisk seminar, Universitetet i Oslo. Ordinasjonen av Riedl var kontroversiell, siden han levde i registrert partnerskap, og Stålsett ble kritisert av sine kolleger. 

I 2005 ble Riedl ansatt av Oslo bispedømmeråd som studentprest ved Universitetet i Oslo. Biskop Ole Christian Kvarme, som i pakt med et vedtak fra Den norske kirkes øverste organ kirkemøtet fra 1997 (som går imot ordinasjon og ansettelse av prester i homofilt partnerskap) stemte mot ansettelsen og nektet senere å sende offisielt kollasbrev ved Riedls innsettelse.

Riedl var en av fire søkere til stillingen som domprost i Bodø i 2007. Biskop Tor Berger Jørgensen uttalte i den anledning til Avisa Nordland at han anså «Riedl som en habil og kvalifisert søker på lik linje med de øvrige søkerne.»

Fra 1996 til 1998 var Riedl leder for Åpen kirkegruppe for lesbiske og homofile i Oslo. Riedl var registrert partner med Petter Møller, tidligere nestleder i Landsforeningen for lesbisk og homofil frigjøring, fra 1993 til 2013.

Han har utgitt boken *Roma, historiske vandringer* (Verbum forlag, Oslo 2001) sammen med Petter Møller, og deltok i dokumentarfilmen, *BE - Skitne, syndige meg (Dirty, Sinful me)* i 2000*.*

Som billedkunstner har han hatt flere separatutstillinger, særlig i Lofoten, der han var sokneprest i perioden 2014-2020. Siden 2020 har han vært sokneprest i Gildeskål.

Kilder
------

Avisa Nordland 17.04.07 om søkere til domproststilling.
**Carrie Melbourne** er en britisk rock-bassist og sanger, blant annet kjent for at hun spiller bass-instrumentet Chapman Stick. Hun spiller også piano og gitar.

Carrie Melbourne vokste opp i Hertfordshire i England. Etter at hun hadde fullført musikkstudier ved St. Andrew's University i Skottland, ble hun bassist i rockegruppa Babylon Zoo. Bandet gikk i januar 1996 til topps på den britiske hitlista med singelen *Spaceman*. Til sammen toppet singelen hitlistene i 23 land.[]

I 1997 var Carrie Melbourne turné-bassist for artisten Tricky. I 1998 og 1999 var hun turné-bassist for Mike Oldfield, blant annet på premieren for albumet *Tubular Bells III* i London i september 1998 og Millenniumsshowet i Berlin 31. desember 1999. Begge de konsertene ble for øvrig filmet og utgitt på DVD.

Senere har hun spilt i gruppa Melbourne sammen med ektemannen Doug Melbourne, der hun også er vokalist. Gruppa har så langt gitt ut to album. Carrie Melbourne opptrer også som soloartist.

Diskografi
----------

* 1996 Babylon Zoo – *The Boy With The X-Ray Eyes*
* 1999 Melbourne – *Indian Ocean*
* 2002 Melbourne – *Night Star*
* 2002 Carrie Melbourne – *The Dark Art of the Chapman Stick*

Eksterne lenker
---------------

* Intervju på Global Bass Online
* Intervju på Distant Earth
* Kort biografi på stick.com
* Nettside for bandet Melbourne
**Aiskhines Sokratikos** eller egentlig **Aiskhines fra Sfettos** (gresk: Αἰσχίνης; født ca. 425 f.Kr. død ca. 375 f.Kr.) var sønn av Lysanias av demos (kommunen) Sfettos i Athen. Aiskhines var i sin ungdom en tilhenger av filosofen Sokrates. Etter Sokrates' dom og død, forlot trolig Aiskhines Athen og oppholdt seg midlertidig i den greske bystaten Siracusa på Sicilia. Under hans navn var det i antikken mange sokratiske dialoger som kom i tillegg til de som er skrevet av Platon, men av dem er det kun bevart som fragmenter eller i form av sitater i andre tekster.

Historikerne har kalt ham for «Aiskhines Sokratikos», det vil si «den sokratiske Aiskhines», for å skille ham fra den historisk mer betydningsfulle athenske oratoren av samme navn: Aiskhines.

Aiskhines og Sokrates
---------------------

I henhold til Platon var Aiskhines fra Sfettos til stede ved rettssaken og henrettelsen av Sokrates. Etter Sokrates' død skrev Aiskhines filosofiske dialoger på samme vis som Platon gjorde og hvor Sokrates er den som førte den fremste dialogen. Selv om Aiskhines' dialoger har kun blitt bevart i fragmenter var han kjent i antikken for hans nøyaktige portrett av Sokrates' samtaler. I denne betydning var han antagelig bedre enn Xenofon og kan ha ligget nærmere Platon i dramatisk dyktighet.

I henhold til Diogenes Laertios skrev Aiskhines syv dialoger:

* *Alkibiades* (ikke til å bli forvekslet med Platons dialog av samme navn)
* *Aspasia*
* *Axiokos* (ikke til å bli forvekslet dialogen av samme navn som feilaktig er blitt inkludert i Platons verker)
* *Kallias*
* *Miltiades*
* *Rhinon*
* *Telauges*

Av disse er det mest informasjon om *Alkibiades* og *Aspasia*, og kun litt om de andre titlene. *Suda*, det bysantinske leksikon som ble sammensatt århundrer senere, tilskrev Aiskhines flere andre verker karakterisert som *akephaloi* («hodeløse», det vil si uten forord): *Faidon*, *Polyainos*, *Drakon*, *Eryxias*, *Om fortreffelighet*, *Erasistratoi* og *Skythikoi*. Få moderne forskere tror at disse verkene faktisk ble skrevet av Aiskhines.

Referanser
----------

1. 1 2   Répertoire des sources philosophiques antiques, RSPA ancient author ID 776bb91dc03c84eb60cf7e3f488328d64bba0814, besøkt 27. mars 2022[Hentet fra Wikidata]
2. ↑   Platon: *Apology*, 33d-e
3. ↑   Platon: *Apology* 33e, *Phaedo* 59b.
4. ↑   Diogenes Laertios: *Lives of the Eminent Philosophers*, ii. 61
5. ↑  «Αἰσχίνης» i: *Suda*. Adler nummer: alphaiota, 346[*død lenke*]
6. ↑   Eichholz, D. E. (1935): «The Pseudo-Platonic Dialogue Eryxias» i: *The Classical Quarterly*, Vol. 29, No. 3. s. 129-149 ved s. 140-141. Sitat: «It is generally agreed that the Suidas' testimony concerning the [akephaloi] is not trustworthy.»

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Deutsche Biographie **·** BIBSYS **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** SUDOC **·** NLA **·** ICCU **·** BNE
 |
**Carrie Bradshaw Preston** er en oppdiktet person skapt av Candace Bushnell i TV-seriene *Sex og singelliv* og i *The Carrie Diaries*. I 2004 ble Carrie Bradshaw nummer 11 på Bravos liste over *100 greatest TV characters.* I 2009 kalte *The Guardian* Bradshaw «et ikon av tiåret».

#### Carrie Bradshaw i *Sex og singelliv*

Bradshaw bor på Manhattan i New York City og skriver en fast spalte samt jobber som frilansskribent. Hun er kjent som en fashonista, for å kjøpe dyre Manolo Blahnik-sko og for å drikke cosmopolitans. Gjennom hele TV-serien har Carrie et av-og-på-forhold med Mr. Big, som hun tilslutt gifter seg med. Hun har også et lengre forhold til, og forlover seg med Aidan Shaw, men hun bryter forlovelsen. Carrie tilbringer mye tid sammen bestevennene Samantha Jones, Miranda Hobbes og Charlotte York. Sarah J. Parker som spiller Carrie, mottok en Emmy-pris, Screen Actors Guild Award og en Golden Globe for sin prestasjon.

#### Carrie Bradshaw i *The Carrie Diaries*

Den unge Carrie, spilt av Anna Sophia Robb, bor i 1984 hjemme med far og lillesøster Dorrit. Hennes bestevenner er nerdete Mouse, selvsikre Maggie og homofile Walt. Sesong 1 foregår mens Carrie går på high school og følger hennes hverdag på skolen, hjemme og som lærling i New York. I sesong 2 møter vi unge Samantha Jones og Stanford Blatch.

Referanser
----------

1. ↑
2. ↑
**Nils Jørgen Ebbe Astrup** (født 12. november 1935, død 5. september 2005) var en norsk forretningsmann og skipsreder.

Astrup var utdannet diplomøkonom ved Balliol College ved Oxford University. Han var styreleder i en rekke norske bedrifter, deriblant Fearnley & Eger (1977–1991), Orkla-Borregaard (1972–1991) og Elkem (1986–1987). I 1988 og 1989 var han president i Norges Rederiforbund.
Dårlige tider (shippingkrise) på 70-tallet ledet til slutt til konkurs for rederiet Fearnley & Eger i 1991.
Han tilhørte slekten Astrup og var sønn av skipsreder Nils Ebbessøn Astrup. Han var nær venn av kongefamilien og var fadder for prinsesse Märtha Louise.

Økonomisk utroskap
------------------

Avisa VG avslørte sommeren 1992 at Astrup-familien, med Hans Rasmus sin storebror Nils Jørgen, hadde brukt penger fra stiftingen Thomas Fearnleys Bidrags- og Gavefond til private formål av ymse 
slag - alt fra kjøp av private biler til medlemskap i Oustøen Country Club.
I etterkant av denne saken ble det gjort store endringer i stiftingsloven. Nils Jørgen Astrup ble dømt til ett år og syv måneder i fengsel.

Referanser
----------

1. ↑   www.dn.no[Hentet fra Wikidata]
2. 1 2  Nils Jørgen Astrup er død dn.no, 9. september 2005
3. ↑  *Hvem Hva Hvor 1989*
4. ↑  Jo Andre Aakvik, Risler milliarder over eget museum, E24, 20.12.2013.
**Nils Bernthinius Kittelsen** (født 11. august 1868 i Skien, død 15. oktober 1926 i Oslo) var en norsk journalist.

Liv
---

Han var sønn av brukseier Nils Kittelsen og Thea Hansen, og var elev ved Skiens latinskole. I 1892 tok han filologisk embetseksamen og fortsette deretter studiene ved Universitetet i Berlin og College de France. Etter en tid som medbestyrer ved Lillestrøm middelskole ble han journalist ved *Landsbladet* og *Ørebladet*.

Senere ble han *Aftenposten*s korrespondent i London. Denne stillingen beholdt han til 1918, da han gikk over til å skrive for et syndikat av nordiske aviser, hvor blant andre *Morgenbladet* var medlem. Under første verdenskrig var han flere ganger ved fronten etter innbydelse fra de britiske militærmyndighetene.

I London var Kittelsen medlem av *The Foreign Press Association in London*, hvor han i flere år var sekretær og visepresident. Han var også medlem av Londons P.E.N.-klubb og av *The National Liberal Club*.

Litteratur
----------

* *Studenterne fra 1886*. 1911.
* *Studenterne fra 1886*. Oslo. 1926.
* *Studentene fra 1886*. Oslo. 1936.
**Kystfly** (*Stilbia anomala*) er en sommerfugl som tilhører familien nattfly (Noctuidae). Denne arten er knyttet til kystlynghei og finnes bare langs kysten av Vestlandet i Norge.

Utseende
--------

Et middelsstort (vingespenn 30 – 36 mm), slankt, grått nattfly. Med sin forholdsvis slanke kropp kan arten minne mer om enkelte bjørnespinnere enn om et nattfly. Det er markert forskjell i farge mellom kjønnene. Hannen er lyst grå, forvingen har markerte, lyse, nyre- og ringmerker og en mørk lengdestrek midt på vingens bakre del, som ender i gafler i hver ende. Vingene er bredere enn hos hunnen. Hunnens forvinger er omtrent ensfarget mørkegrå. **Bakvingen** er ganske stor og gråhvit.

Levevis
-------

Arten er knyttet til kystlynghei. Larven lever på smyle (*Deschampsia flexuosa*), kanskje også på andre gress. Den klekkes i august, overvintrer og har fullført utviklingen i april. Da den er aktiv om vinteren, er den avhengig av et mildt vinterklima. De voksne sommerfuglene flyr om natten i august og kommer gjerne til lys.

Utbredelse
----------

Kystflyet finnes bare langs vestkysten av Europa fra Portugal i sør til Midt-Norge i nord. I Norge er den stedvis forholdsvis vanlig på egnede steder fra Farsund i sør til de ytre delene av Møre og Romsdal.

Kilder
------

* Norges sommerfugler – Kystfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Stilbia anomala* på UK moths:

Eksterne lenker
---------------

* (en) *kystfly* i Encyclopedia of Life Rediger på Wikidata

* (en) *kystfly* i Global Biodiversity Information Facility Rediger på Wikidata

* (no) *kystfly* hos Artsdatabanken Rediger på Wikidata

* (sv) *kystfly* hos Dyntaxa Rediger på Wikidata

* (en) *kystfly* hos Fauna Europaea Rediger på Wikidata

* (en) *kystfly* hos NCBI Rediger på Wikidata

* (en) *Kategori:Stilbia anomala* – bilder, video eller lyd på Wikimedia Commons Rediger på Wikidata
**Nils Josten** (født 1670 på Bjørntvet i Eidanger, død 1729) var en norsk bergverksspekulant fra Telemark. Han tjente seg meget rik og var involvert i en rekke forretningsforetagender, men kom i store økonomiske problemer og døde i fengsel i 1729. Han var gift med Kirsten Borse, datter av Halvor Borse, og var dermed svoger til Joachim Borse og Herman LeopoIdus Løvenskiold fra 1739). Også svogeren Borse gikk fallitt.

Han var sønn av Henrik Josten, fogd i Bamble fra 1662 og avskjediget 1670, hvis datter Marie Josten ble gift i 1690 med Hans Jespersen, sorenskriver i Seljord, broren til dr. theol. Peter Jespersen (Richart) (1647-1714), kgl. konfessionarius, som i 1678 ble gift med Bodelle (Bodil) Madsdatter Friis (1641-1726), enke etter Povl Boesen (d. 1677/78), rådmann i Svendborg. Niels Josten hadde en rekke barn; datteren Margarete (d. 1737) var gift med Niels Aall, stamfar til slekten Aall.

Litteratur
----------

* Øystein Rian, Bratsberg på 1600-tallet, Universitetsforlaget, 1997
* htt   ps://wiberg-net.dk/603-Kgl.Confess.htm#PederJespersen
*Denne artikkelen tar i bruk mandsjuskrift, en variant av uigurene og mongolenes loddrette skriftsystem. På grunn av manglende støtte for slik skrift i nettleseren og/eller operativsystemet kan det være at mandsjuskriften vises galt eller ikke i det hele tatt.*

*Aisin Gioro*
**Aisin Gioro** (mandsjuisk: ᠠᡳ᠌ᠰᡳᠨ ᡤᡳᠣᡵᠣ, kinesisk: 愛新覺羅, pinyin: *Àixīnjuéluó*) er klannavnet til mandsjukeiserne av Qing-dynastiet og Japans lydrike Manchukuo, som på den vesle tida det fantes hadde Qing-dynastiets siste keiser, Pǔyí, som keiser. Det er også familienavnet til mange (om enn langt ifra alle) nålevende slektninger av de tidligere keiserne. *Aisin* betyr «gull» på mandsjuisk, som passet godt ettersom Nurhaci, som forente mandsjuene, kalte dynastiet han utropte i 1616 for *Amaga aisin gurun* (Amaga aisin gurun, senere Jīn, «gull» på kinesisk). 

Jīn, Aisin gurun, var også navnet på det tidligere dynastiet som ble opprettet av jursjenerne, mandsjuenes forgjengere. Eventuelt tilhørte Nurhaci klanen Gioro og la til Aisin for å utskille sin del av klanen, men den vanligste forklaringen er at *gioro* rett og slett betyr «klan». 

Dette senere Jin-dynastiet skiftet noe senere navn til *Qing*, eller *Store Qing* (mandsjuisk: ᡩᠠᡳᠴᡳᠩ
ᡤᡠᡵᡠᠨ *Daicing gurun*), da keiseren Hung Taiji mottok Yuan-dynastiets keiserlige stempel av sønnen til mongolenes siste storkhan, Ligden khan, i 1636.

Etter Qing-dynastiets fall i 1912 gikk mange i den store Aisin Gioro-klanen over til kinesiske familienavn og da vanligvis til nettopp Jīn (金). Blant dem var broren til Pǔyí.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
Marble Arch
**Marble Arch** er et monument rett ved Speakers' Corner i Hyde Park i London. Det står i den vestlige enden av Oxford Street. Navnet brukes også om plassen monumentet står på, området like rundt, og Marble Arch undergrunnsstasjon.

Monumentet er bygget som en triumfbue, og ble designet av John Nash i 1828. Det er basert på Konstantinbuen i Roma, og er bygget i hvit carraramarmor. Den ble opprinnelig reist på The Mall en portal foran Buckingham Palace (som i sin nåværende form også er tegnet av Nash), men man fant raskt ut at åpningen var for smal til at monarkens vogn kunne kjøre gjennom. Den ble derfor flyttet til sitt nåværende sted i 1851. 

Buen står like ved Tyburn, der offentlige henrettelser ble utført i Tyburngalgen, også kjent som Tyburntreet, mellom 1388 og 1793. En plakett som markerer stedet er satt ned på en trafikkøy like ved. 

Marble Arch ble fredet i 1970.

Referanser
----------

1. ↑  Beskrivelse, English Heritage
2. ↑  Fredningen, English Heritage

Se også
-------

* Wellington Arch

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** GeoNames
 |
***Kysset foran speilet***, (originaltittel: *The Kiss Before the Mirror*) er et amerikansk mysterie-drama fra 1933, regissert av James Whale.

Filmens forelegg er et teaterstykke av den ungarske dramatikeren Ladislas Fodor.

Handling
--------

Advokat Paul Held forsvarer sin kamerat, Walter Bernsdorf, som står mistenkt for å ha drept sin kone Lucy i Wien. Walter forteller at Lucy var utro mot ham i løpet av ekteskapet deres. Etter et rettsmøte vender Paul hjem til sin egen kone, Maria, og ser på henne mens hun sminker seg. Denne situasjonen minner ham om en historie Walter beskrev som førte til drapet på Lucy. Når Paul forsøker å kysse Maria, avviser hun ham og kritiserer ham for å ha ødelagt sminken hennes. Hun forlater deretter hjemmet deres.

Men Paul følger etter Maria gjennom gatene i Wien, og observerer hennes møte med en mannlig elsker. Dette gjør Paul rasende, og han fantaserer om å myrde Maria. Han er også besatt av å rettferdiggjøre Walter for å ha myrdet Lucy, i håp om å bevise for retten at Walters ekstreme kjærlighet til henne drev ham til denne forbrytelsen ut av intens lidenskap. Til tross for parallellene mellom omstendighetene rundt drapet på Lucy og Marias nåværende situasjon, fortsetter hun å besøke kjæresten sin.

Paul insisterer på at Maria skal være til stede under den siste dagen av Walters rettssak. Han kommer med en lidenskapelig avsluttende uttalelse, som han avslutter med å avsløre en pistol, og retter den mot Maria blant publikum. Hun skriker i redsel og mister bevisstheten, hvorpå Paul avslutter talen sin. Samtidig som juryen vurderer saken, møtes Paul og Maria på kontoret hans, hvor hun fremdeles er redd. Hun insisterer på at hun fremdeles elsker ham, til tross for hennes utenomekteskapelige affære. Walter blir til slutt frikjent, men han advarer Paul mot å drepe Maria.

Rolleliste
----------

* Nancy Carroll - Maria Held
* Frank Morgan - Dr. Paul Held
* Paul Lukas - Dr. Walter Bernsdorf
* Gloria Stuart - Lucy Bernsdorf
* Jean Dixon - Hilda
* Donald Cook - Marias elsker
* Charley Grapewin - Schultz (som Charles Grapewin)
* Walter Pidgeon - Lucys elsker
* Wallis Clark - Public Prosecutor
* May Boley - Busybody in Courtroom
* Christian Rub - Man on the Wrong Floor
* Reginald Mason - dommer

Referanser
----------

1. ↑  «filmdatabasen.no» **(norsk)**. Besøkt 1. juni 2017.

Eksterne lenker
---------------

* (en) *Kysset foran speilet* på Internet Movie Database Rediger på Wikidata

* (sv) *Kysset foran speilet* i Svensk Filmdatabas Rediger på Wikidata

* (en) *Kysset foran speilet* på AllMovie Rediger på Wikidata

* (fr) *Kysset foran speilet* på Allociné Rediger på Wikidata

* (nl) *Kysset foran speilet* på MovieMeter Rediger på Wikidata

* (en) *Kysset foran speilet* på American Film Institute Rediger på Wikidata

* (en) *Kysset foran speilet* på Rotten Tomatoes Rediger på Wikidata

Portal: Film
**DC Talk** er en kristen popgruppe som ble startet i 1987 av Toby McKeehan, Michael Tait og Kevin Max. 

Gruppa, først kalt for «DC Talk» og senere stilisert med små bokstaver som «dc talk», ble dannet på slutten av 1980-tallet i Lynchburg i Virginia av Toby McKeehan, Kevin Max Smith, og Michael Tait. De begynte som en hiphop-gruppe, men fra midten av 1990-tallet endret de sin musikalske stil til en mer tradisjonell pop-rock-stil. Endringen førte til at de fikk både kritisk og kommersiell suksess i både den kristne musikk-industrien foruten i det generelle markedet. 

I 2000 ble gruppa satt på et sidespor mens medlemmene forfulgte deres individuelle solokarrierer.

Eksterne lenker
---------------

* (en) Offisielt nettsted Rediger på Wikidata
* (en) DC Talk på Apple Music Rediger på Wikidata

* (en) DC Talk på Discogs Rediger på Wikidata

* (en) DC Talk på MusicBrainz Rediger på Wikidata

* (en) DC Talk på Spotify Rediger på Wikidata

* (en) DC Talk på Songkick Rediger på Wikidata

* (en) DC Talk på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** NKC **·** MusicBrainz **·** Discogs **·** AllMusic
 |
Småflasker med krydret vodka av merket Absolut oppstilt i en eggkartong.
**Miniatyrflaske**, **miniflaske** eller **småflaske** er en liten flaske med et volum på høyst 0,1 liter.

Flasken er ofte en forminsket utgave av vanlige flasker med samme vare, oftest brennevin, bitterdram eller likør. Fra gammelt ble slike flasker laget for hånd. Det finnes derfor en del kunstferdige flasker, som er unika, eller bare finnes i få eksemplarer.

Samling av miniatyrflasker er derfor blitt hobby for noen. I 2003 åpnet eiendomsinvestoren Christian Ringnes *Småflaskemuseet* i Oslo sentrum. Der er 12 500 av i alt 50 000 småflasker fra hans private samling utstilt i 50 installasjoner. Utstillinga, som på engelsk kalles *The Mini Bottle Gallery*, er verdens eneste miniflaskemuseum.

Den amerikanske forfatteren Graham Greene beskriver i romanen *Vår mann i Havana* en scene der «helten» spiller dam mot sjefen for det hemmelige politiet, der dambrikkene består av miniatyrwhiskyflasker, og en ikke kan ta neste trekk før en har drukket innholdet i de brikkene en har slått ut av spillet.

Noen få produsenter av bitterdram leverer kun på slike flasker.

Eksterne lenker
---------------

* Småflaskemuseet i Oslo
Rekonstruksjon av Ludwig Mies van der Rohes tyske paviljong i Barcelona**Minimalisme** beskriver ulike bevegelser, uttrykksformer og stiltrekk innenfor kunst, arkitektur, design, litteratur og musikk. Minimalistisk kunst og design kjennetegnes ved en redusering av form og virkemidler, ned til det mest fundamentale formale og innholdsmessige utgangspunkt. Minimalistisk kunst innebærer en avstandtaken fra ideen om å uttrykke kunstnerens subjektive erfaringer i direkte forstand. Karakteristisk for den minimalistiske kunsten er bruk av geometriske former, repetisjon, og industrielt fremstilte materialer. Minimalismen i musikken kjennetegnes gjerne ved at musikken går og går i en gjentagende strøm.

Historikk
---------

Som kunstnerisk bevegelse oppstod minimalismen i USA på begynnelsen av 1960-tallet, blant annet som en reaksjon mot den dominerende abstrakte ekspresjonismen.

Det er vanlig å dele inn minimalismen i tre faser:

1. Den første fasen innebar en destillering av former. De viktigste bidragsyterne i denne fasen var sannsynligvis de russiske konstruktivistene og den rumenske skulptøren Constantin Brâncuşi. De russiske konstruktivistene mente at man trengte en destillering for å kunne lage et universelt kunst-språk som massene kunne forstå.
2. Den andre fasen er den mest betydningsfulle, og inkluderer kunstnere som Carl Andre, Anne Truitt, Dan Flavin, Sol LeWitt, Frank Stella, Donald Judd, Ad Reinhardt og Robert Smithson. Den begynte i 1964 med utstillingen av Flavins "Monument for V Tatlin"; en samling av neon-lyspærer. Lyspærene hadde ikke blitt forandret av kunstneren, bare satt sammen. Verket var ikke ment å ha andre betydninger enn seg selv. Snart skapte disse kunstnerne en «minimalistisk stil», dominert av geometriske former uten metaforer. Ad Reinhardt oppsummerte stilen med disse ordene: «The more stuff in it, the busier the work of art, the worse it is. More is less. Less is more. The eye is a menace to clear sight. The laying bare of oneself is obscene. Art begins with the getting rid of nature.».
3. Den tredje fasen blir ofte referert til som *post-minimalisme*, med kunstnere som Martin Puryear, Tyrone Mirchell, Melvin Edwards og Joel Shapiro. Fundamentet i post-minimalisme er ofte referanser til objekter uten at de er direkte representert.

Viktigste kunstnere
-------------------

* Carl Andre
* Daniel Buren
* John Cage (komponist)
* Dan Flavin
* Philip Glass (komponist)
* Donald Judd
* Ellsworth Kelly
* Sol LeWitt
* Michael Nyman (komponist)
* Arvo Pärt (komponist)
* Steve Reich (komponist)
* Ad Reinhardt
* Ludwig Mies van der Rohe (arkitekt)
* Frank Stella

Andre kunstnere som assosieres med minimalismen:

* Walter de Maria
* Robert Morris
* Barnett Newman
* Robert Smithson

Se også
-------

* Minimalistisk musikk
* Postminimalisme
* Postmodernisme
* Popkunst
* Konseptkunst

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NKC **·** BNE
 |
**Mini Anden** (født **Susanna Andén** 13. februar 1978) er en svensk fotomodell og skuespillerinne. Hun er født i Stockholm og bosatt i Los Angeles.

Anden ble oppdaget allerede i tredjeklasse på barneskolen. Etter gymnaset forsøkte hun seg som fotomodell på heltid i Paris, men hun likte New York bedre. I flere år har hun kunnet titulere seg selv supermodell med kampanjer for Louis Vuitton, Gucci, Donna Karan, Boss og Chloé på merittlisten.

Hun er gift med modellen og skuespilleren Taber Schroeder.

Anden har spilt fotomodell i filmer som *Ocean's Twelve* og fjernsynsserier som *Ugly Betty*. Hun har spilt som rollen Carina Miller i den amerikanske action-komedie serien Chuck. Hun har siden begynnelsen av 2006 en av de ledende rollene i den amerikanske dramaserien *Fashion House*.

Referanser
----------

1. ↑   Internet Movie Database, IMDb-nummer nm1068565, besøkt 10. juli 2016[Hentet fra Wikidata]
2. ↑  «Svensk Filmdatabas: Mini Anden» **(svensk)**. Svenska Filminstitutet. Besøkt 5. mai 2013.

Eksterne lenker
---------------

* (en) Mini Anden på Internet Movie Database Rediger på Wikidata

* (sv) Mini Anden i Svensk Filmdatabas Rediger på Wikidata

* (da) Mini Anden på Scope Rediger på Wikidata

* (fr) Mini Anden på Allociné Rediger på Wikidata

* (en) Mini Anden på AllMovie Rediger på Wikidata

* (en) Mini Anden hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Markien av Bĕixīang** (tradisjonell kinesisk: 北鄉侯; forenklet kinesisk: 北乡侯; hanyu pinyin: *Bĕixīang Hóu*; død 10. desember 125), også kalt **Shǎodì** (少帝; "Den unge keiser"), født **Líu Yì** (劉懿) var den sjuende keiseren av det senere kinesiske Han-dynastiet, kjent som det senere Han eller Det østlige Han-dynasti, i en periode i 125. Han var sønnen til Líu Shòu (劉壽), prins Hui av Jibei, en sønn av Han Zhangdi. Han ble valgt til å etterfølge Han Andi etter hans plutselige død, men Liú Yì døde selv kort tid etter han overtok tronen. Et evnukkupp styrtet så enkekeiserinne Yan Jis regime, som hadde innsatt Liú Yì, og innsatte i stedet Han Shundi som keiser. 

Ingen historiske nedtegnelser oppgir markiens alder, og senere referanser indikerer bare at han var ung, kanskje et barn. Hans regjeringsperiode var kort, og ble regnet for å være i alle fall litt illegitimt, så han utelates ofte fra offisielle keiserlister.

Æranavn
-------

* *Yánguāng* (延光) 122–125 (overtatt etter keiser Ān)

Litteratur
----------

* *Hou Hanshu*, vol. 5.
* *Zizhi Tongjian*, vol. 51.

Referanser
----------

1. ↑   China Biographical Database[Hentet fra Wikidata]

|  |  |  |
| --- | --- | --- |
| Forgjenger:**Han Andi** | **漢朝皇帝Keiser av Hàn**(Regent: Keiserinne Yan Ji)(125–125) | Etterfølger:**Han Shundi** |
Bavianer i Högholmen
Fra bjørnegården
**Högholmen** (finsk *Korkeasaari*) er en øy på 22 hektar og en dyrepark i Helsingfors. Högholmen tilhører bydel 19 Blåbärslandet-Högholmen.

Historie
--------

Högholmen har en lang historie som rekreasjonsområde for byen; allerede i 1569 ga kong Johan III av Sverige øya til byens borgere, sammen med flere andre øyer. Øya ble brukt som beitemark og som fiskevær, senere ble også skogen utnyttet.

Under Krimkrigen (1853–56) kom Högholmen under militær kontroll, men etter en offentlig debatt ble den igjen frigitt i 1864. Det ble opprettet en skipsrute til øya, og den ble et populært utfartsmål, med paviljonger og restauranter. I 1883 ble øya utleid til et firma (*Helsingin Anniskeluyhtiö*) som både anla veier og oppførte flere bygninger på øya. En av bygningene var en sommerrestaurant, tegnet av Theodor Höijer. Firmaet planla også en dyrehage, og etter at bystyret i 1889 forkastet planene om dyrehage på Alphyddan ble planene for Högholmen mer konkrete. 

I forbudstiden gikk virksomheten på øya dårlig, og dyreparken ble overtatt av bystyret i 1920. Ei bru mellom Blåbärslandet og Högholmen blei ferdig i 1972, og fra da av blei det mulig å ha dyreparken åpen heile vinteren. Tidligere hadde parken stengt når båttrafikken slutta om høsten.

Högholmens dyrepark
-------------------

Parken har spesialisert seg på store kattedyr, og har blant anna indiske løver. Til sammen finns det rundt 200 dyrearter og meir enn 1000 plantearter. Dyreparken er delt i tre deler: Amazonia, Africasia og Borealia. Högholmen er mest kjent for sine snøleoparder, som har blitt oppfostret her siden 1976. En annen publikumsfavoritt er bavianene.

Parken har over 520 000 årlige besøkende (2006).

Eksterne lenker
---------------

* (fi) Offisielt nettsted Rediger på Wikidata

* (en) Offisielt nettsted Rediger på Wikidata

* (sv) Offisielt nettsted Rediger på Wikidata

* (en) Korkeasaari Zoo – kategori av bilder, video eller lyd på Commons Rediger på Wikidata

* (en) Korkeasaari Zoo – galleri av bilder, video eller lyd på Commons Rediger på Wikidata
* (sv) zoo.hel.fi

  


|  |  |
| --- | --- |
| Oppslagsverk/autoritetsdata | Uppslagsverket Finland **·** VIAF **·** GND **·** LCCN **·** GeoNames
 |
**25-punktsprogrammet** var partiprogrammet til Det tyske Arbeiderparti *(Deutsche Arbeiterpartei (DAP)* av 24. februar 1920. Samme dag fikk DAP det utvidede navnet *Det nasjonalsosialistiske tyske Arbeiderparti (NSDAP).*

Adolf Hitler var en av forfatterne av 25-punktsprogrammet. Her er det allerede tale om en Fører, om opphevelse av Versaillestraktaten, og Tysklands forening med Østerrike og om at jødene skulle miste sitt tyske statsborgerskap. Etter den nasjonalsosialistiske maktovertakelsen i 1933 ble etterhvert mange av punktene satt ut i livet. 

Ikke alle sosialistiske elementene i programmet ble virkeliggjort, ettersom Hitler ville ha både Reichswehr og industriherrene på sitt lag. Da ledelsen for SA heller ønsket at «revolusjonen» skulle fortsette og at programmet skulle settes ut i livet i alle sine enkeltheter, fulgte drapene av Ernst Röhm og den øvrige SA-ledelsen.

Følgende tyske menneskerettigheter ble strøket eller forandret etter Riksdagsbrannen:

1. Retten til fritt å uttale sin mening (privat)

2. Retten til fritt å trykke sin mening (avissensur)

3. Foreningsretten

4. Retten til ikke å få sine brev lest av offentlige tjenestemenn/posten

5. Husundersøkninger uten fullmakt

6. Statlig konfiskasjonsrett

7. Begrensing av eiendomsretten (staten kunne konfiskere alt fra en bolig til et fabrikkonsern)

Eksterne lenker
---------------

* 25-Punktsprogrammet i sin helhet
**Cheng Yi** (forenklet kinesisk: 程颐; tradisjonell kinesisk: 程頤; pinyin: *Chéng Yí*; Wade-Giles: *Ch'eng I*, født i 1033 i Yichuan ved Luoyang i Henan i Kina, død 1107 i Henan) var sammen med sin storebror Cheng Hao med på å omdanne det som skulle bli kalt neokonfucianismen til en egen skole innen konfucianismen under Song-dynastiets Kina.

Cheng Yi var mandarin, men avviste å stige i gradene fordi hans rettskaffenhet gjorde at han reagerte sterkt mot dårlig lederskap og det han så av dårlig moral. Han ble disiplinert og så benådet to ganger.

Sammen med sin bror samlet de en disippelskare rundt seg. Brødrene bygde sine filosofier rundt begrepet *li* (= grunnleggende sannheter, prinsipper). Cheng Hao la mer vekt på rolig introspeksjon mens Cheng Yi la vekten på granskning av universets myriader av ting og på aktiv deltagelse i samfunnslivet.

Dermed ble Cheng Hao og Cheng Yi eksponenter for hver sin retning som skulle utvikle seg til forskjellige skoler innen neokonfucianismen. Cheng Haos «idealisme» ble fortsatt utviklet av Lu Xiangshan og Wang Yangming, og Cheng Yis «realisme» ble videreutviklet av Zhu Xi.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Autorités BnF, BNF-ID 11926128c, data.bnf.fr, besøkt 10. oktober 2015[Hentet fra Wikidata]
3. 1 2 3 4 5 6   China Biographical Database[Hentet fra Wikidata]

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC
 |
**Korlyrikk** er en lyrisk sjanger i hellenistisk litteratur. Blomstringstiden startet med den spartanske poeten Alkman på 600-tallet f.Kr. og endte med Timotheos fra Milet tidlig på 400-tallet f.Kr.

Korlyrikk var uttrykkelig skrevet for å framføres av kor, mens motsatsen, monodisk lyrikk, var skrevet for soloframføring.

Det er usikkert om korlyrikken ble framført med musikk og/eller var koreografert. Vanligvis var sjangeren knyttet til kultpraksis. Typiske temaer er myter, etikk, religion og dikterens funksjon.

Betydelige representanter:

* Terpandros
* Alkman
* Stesikhoros
* Ibykos
* Simonides fra Keos
* Pindar
* Bakkhylides
* Timotheos fra Milet

Referanser
----------

1. ↑  N.S. Gill: *Choral Lyric Poetry - Archaic Greek* Arkivert 6. september 2015 hos Wayback Machine. ancienthistory.about.com
2. 1 2  Bodil Due: «Korlyrik» i *Den Store Danske Encyklopædi*

Eksterne lenker
---------------

* Bodil Due: «Korlyrik», denstoredanske.dk
* N.S. Gill: *Choral Lyric Poetry - Archaic Greek* Arkivert 6. september 2015 hos Wayback Machine. ancienthistory.about.com

|  |  |
| --- | --- |
| Oppslagsverk/autoritetsdata | Encyclopædia Britannica
 |
Parkdress størrelse 86, for barn ca. 1½ til 2 år.
**Parkdress** er et uteplagg for barn, som minner om en mindre versjon av en kjeledress. De er å regne som hverdagstøy for utelek for barn i barnehage i Norge, men er mindre vanlige i andre land.

Parkdresser for små barn (som sitter mye stille i vogn) kan lages i poplin, mens større og mer aktive barn gjerne kan bruke parkdresser i bevernylon og bomullstøy. Stoffet veves da slik at nylonen kommer på utsiden, slik at parkdressen blir vannavstøtende mens innsiden i bomull fortsatt er behagelig. Parkdresser har også ofte ben dekket i gummistoff, enten halve eller hele veien ned fra livet.

Hetter på parkdresser lages vanligvis avtakbare, festet med knapper. Dette er for at de lett skal løsne om hetten skulle bli sittende fast i et lekeapparat eller tre, noe som minsker kvelningsrisikoen.

Tykkelsen på parkdresser bør variere etter årstidene, og vinterstid bør de tynnere høst- og vårdressene byttes ut med en vattert vinterdress (bobledress).

Referanser
----------

1. ↑  «I denne barnehagen var parkdress et fremmedord». utdanningsnytt.no. 8. november 2018. Besøkt 25. februar 2019.
2. ↑  Bjaaland, Patricia Crinion (1999). *Living in Norway*. Palamedes Press. s. 102. ISBN 8291570019.
3. ↑  Hofsten, Kristina (1997). *Gyldendals store bok om barnet*. Oslo: Gyldendal. s. 316-317. ISBN 8252530303.
4. 1 2  
«5 tabber du bør unngå ved valg av parkdress». Coop. Arkivert fra originalen 31. mars 2019. Besøkt 31. mars 2019.
Parkeringsbot
En **parkeringsbot** (*kontrollavgift*) er en avgift som ilegges eieren av et kjøretøy som er parkert i strid med de lover og/eller vilkår gjeldende for området det ble parkert på. Eksempelvis ilegges en parkeringsbot ved parkering på fortau, gatetun, foran utkjørsler eller på steder merket med parkering-forbudt-skilt. Gebyret gis som regel i form av en regning som skrives ut og legges under vindusviskeren på det feilparkerte kjøretøyet.

Privat og offentlig regulering
------------------------------

I Norge finnes det i praksis to ulike former for parkeringsbøter. Den første formen for parkeringsbot ilegges av en offentlig instans som følge av et brudd på offentlige lover og/eller forskrifter for parkering. Dette kan for eksempel være ved brudd på Vegtrafikkloven. Den andre formen for parkeringsbot ilegges av et privat selskap som følge av brudd på de parkeringvsilkår selskapet har for parkering på det aktuelle området.

Størrelsen på en parkeringsbot
------------------------------

Det finnes ingen fast størrelse på en parkeringsbot. Størrelsen avhenger blant annet av om boten er ilagt fra et offentlig eller privat organ og alvorlighetsgraden av feilparkeringen. En typisk parkeringsbot er på kr 700,-.

Betaling og klage på parkeringsbot
----------------------------------

Betalingsfristen for en parkeringsbot er angitt på boten. Ønsker man å klage på en parkeringsbot er fremgangsmåten ulik avhengig av om boten ble gitt fra et offentlig eller et privat organ. 

Er boten ilagt av det offentlige må den alltid betales innen betalingsfristen. Dersom dette ikke gjøres, vil det ilegges en tilleggsavgift på 50 % av botens størrelse. Det må så rettes en klage til det offentlige organ som ila boten. Dersom denne klagen ikke fører frem, må saken eventuelt føres videre i Tingretten.

For å klage på en parkeringsbot ilagt av et privat selskap, sendes klagen til selskapet. Inndrivingen av parkeringsboten settes da som regel på pause frem til saken er avgjort. Dersom parkeringsselskapet ikke gir medhold i klagen, kan saken tas videre til Parkeringsklagenemda.

Se også
-------

* Parkering

Referanser
----------

1. ↑  Parkeringsvakten.no: Hva er en parkeringsbot? Arkivert 16. desember 2012 hos Wayback Machine.
2. ↑  FOR 1993-10-01 nr 921: Forskrift om offentlig parkeringsregulering og parkeringsgebyr
3. ↑  Parkeringsvakten.no: Hvordan klage: Offentlig Arkivert 16. desember 2012 hos Wayback Machine.
4. ↑  Parkeringsvakten.no: Hvordan klage: Privat Arkivert 16. desember 2012 hos Wayback Machine.

Eksterne lenker
---------------

* Forbrukerrådet
* Parkeringsklagenemda
* Parkeringsvakten.no
* Vegtrafikkloven
| Medaljeoversikt |
| --- |
| Konkurrerte for Trinidad og Tobagos flagg Trinidad og Tobago |
| Friidrett: |
| Karibiske leker (U23) |
| Sølv | 2022 Guadeloupe | 100 m |
| Gull | 2022 Guadeloupe | 4x100 m |
| CARIFTA Games |
| Sølv | 2019 George Town | 100 m U20 |
| Sølv | 2019 George Town | 4x100 m U20 |
| Bronse | 2018 Nassau | 100 m U20 |
| Sølv | 2017 Port-of-Spain | 4x100 m U18 |
| Bronse | 2016 St. George's | 4x100 m U18 |

**Akilah Lewis** (født 10. desember 2000) er en friidrettsutøver fra Trinidad og Tobago. Hun kom på andreplass på 100 meter under Karibiske leker 2022.

Idrettskarriere
---------------

### 2015 - 2017

Lewis deltok i det trinidadiske U16-mesterskapet i friidrett 2015, og ble der nummer to på 100 meter og nummer tre på 200 meter. Under CARIFTA Games 2016 deltok hun på det trinidadiske laget som fikk bronse på 4 x 100 meter stafett i U18-klassen, men individuelt ble hun slått ut i forsøksheatene på 100 meter og 200 meter. Under CARIFTA Games 2017 deltok hun i U18-klassen, og og ble der nummer fire på 100 meter og nummer sju på 200 meter, og det trinidadske laget fikk sølv på 4 x 100 meter stafett. Hun deltok i Samveldekene for ungdom 2017, og ble der slått ut i semifinalen på 100 meter.

### 2018

Hun deltok i U20-klassen under CARIFTA Games 2018, og fikk der bronse på 100 meter med ny personlig rekord på 11,51 sekunder. Samme år deltok hun i det nasjonale U20-mesterskapet i friidrett, og fikk der sølv på 100 meter. Under det trinidadiske mesterskapet i friidrett 2018 fikk hun sølv på 4 x 100 meter stafett. Etter dette ble hun tatt ut til å delta i U20-VM i friidrett 2018, og ble der slått ut i semifinalen på 100 meter.

### 2019

Hun kom på andreplass på 100 meter under CARIFTA Games 2019, og kom på sjuendeplass på 200 meter. Trinidad og Tobago fikk sølv på 4 x 100 meter stafett. I juni deltok hun i det trinidadiske U20-mesterskapet i friidrett, og kom der på andreplass på 100 meter og 200 meter. Under Panamerikansk U20-mesterskap i friidrett 2019 ble hun slått ut i forsøksheatet på 100 meter, og Trinidad og Tobago kom på fjerdeplass på 4 x 100 meter stafett.

### 2020-21

I forbindelse med studier på University of Minnesota i USA konkurrerte hun i noen mindre stevner i 2020, men ikke i noen nasjonale eller internasjonale mesterskap. Hun kom på tredjeplass på 60 meter under Big Ten Indoor Championships i 2021.

### 2022

Lewis kom på fjerdeplass på 100 meter under det trinidadiske mesterskapet i friidrett i 2022. Hun deltok i Karibiske leker 2022 (U23), der hun kom på andreplass på 100 meter, bak Julien Alfred. Trinidad og Tobago vant der 4 x 100 meter stafett. Hun deltok i Samveldelekene 2022, men Trinidad og Tobago ble der slått ut i forsøksheatet på 100 meter.

Referanser
----------

1. 1 2 3 4 5  World Athletics - *Akilah Lewis - Results*, besøkt 10. januar 2023.

Eksterne lenker
---------------

* (en) Akilah Lewis – World Athletics Rediger på Wikidata
* (en) Akilah Lewis – University of Minnesota